2908 W 73RD Street, Prairie Village, KS 66208 (#2134389) :: Edie Waters Network
2908 W 73RD Street Prairie Village, KS 66208 HAIR LIFTING CURLS 200ML | Haarlifting | Haarpflege | Bio Kosmetikshop
39,99 € * 53,99 € * (25,93% gespart)
Produktinformationen "HAIR LIFTING CURLS 200ML"
Weiterführende Links zu "HAIR LIFTING CURLS 200ML"
Kundenbewertungen für "HAIR LIFTING CURLS 200ML" Voertuigverkope: Goeie maand vir Toyota, VW | Maroela Media
Voertuigverkope: Goeie maand vir Toyota, VW
Die Toyota Hilux 2.8 GD-6 dubbelkajuit 4×4 (Foto: Toyota)
In ag genome die algemene gevoel van pessimisme wat die land se ekonomie betref, is dit merkwaardig dat totale huishoudelike voertuigverkope van 45 939 eenhede in Junie beter was as Mei se teleurstellende vertoning van 42 950.
As voorbeeld hiervan was markleier Toyota se skitterende verkope verlede maand 11 814 voertuie teenoor Mei se 9 513.
In die passasiersmotorafdeling het 28 885 eenhede nuwe eienaars gevind wat ŉ verbetering van nagenoeg 2 700 verkope is teen Mei se totaal.
In die geval van ligte handelsvoertuie – oftewel bakkie en paneelwaens – het hierdie segment ook goed presteer met altesaam 14 495 wat weer eens ook nagenoeg 2 000 verkope meer was.
Onder die Top-Tien-vervaardigers/invoerders was Toyota, soos gebruiklik, baas met heelwat daglig tussen sy prestasie en tweede geplaasde Volkswagen wat darem 6 653 kopers kon oortuig.
In die derde plek gaan Nissan van krag tot krag met 4 503 en bly daarmee gerieflik voor Ford se 3 823 verkope.
Hyundai bly in sy gebruiklike vyfde plek met ŉ “telling” van 2 594, met Renault kort op sy hakke met 2 438 eenhede wat na nuwe eienaars gegaan het.
Isuzu, sewende met 1 803, word gevolg deur Suzuki met die verrassing van die maand (1 479). Hierdie Japanse invoerders gaan van krag tot krag danksy sy gewilde Swift en die waglys van 900 vir die Jimny.
Suzuki se agtste plek is ten koste van BMW (1 439 en negende) wat weer op sy beurt gemaklik met Mercedes-Benz (1 176) afgereken het.
Wat in die luukse en supermotorafdeling uitgestaan het was, soos altyd, Porsche se puik 101 verkope, Maserati op 6 verkope, Lamborghini op 5, Bentley met 4 verkope, Ferrari met 3, en Audi R8 se 2.
Onder die eienaardighede wat in Junie se Naamsa-syfers na vore gekom het, is dat 26 kopers hulle beursies vir die Alfa-Romeo 4C oopgemaak het, terwyl net 73 kopers vir die Subaru van hulle keuse gestem het. Hou gerus ook Haval dop (811) want hierdie Chinese invoerder is op pad boontoe.
Die Renault Kwid. Foto: Verska
In die Toyota-stal gee grootboet Fortuner (1 419) nog steeds die pas aan teen RAV4 (653).
So van Toyota gepraat: Hierdie Japanse reus (wenner van die Dakar én die Le Mans 24-uur vanjaar) het rustig sy Hilux-bakkiereeks deur die 4 000-verkopegrens laat bars – die eerste keer in hierdie staatmaker se geskiedenis, vermoed ek – en dit in die jaar wat die Hilux sy 50ste suksesvolle jaar in ons land vier.
Die vraag bly egter of die magstryd binne die regerende orde ŉ negatiewe uitwerking op ons ekonomie gaan hê – met ŉ gepaardgaande remmende effek op die motorbedryf – en of die president sy greep op die kabinet gaan verstewig.
Volkswagen Polo Vivo 2 571
Volkswagen Polo 1 887
Toyota Fortuner 1 410
Renault Kwid 1 056
Ford EcoSport 819
Toyota Corolla 745
Datsun GO 723
Hyundai i20 670
Toyota Etios 659
Toyota RAV4 653
Top tien ligte handelsvoertuie:
Toyota Hilux 4 770
Ford Ranger 2 029
Nissan NP200 1 709
Isuzu D-MAX 1 529
Toyota Quantum 1 345
Nissan NP300 667
Mahindra Scorpio 241
Volkswagen Amarok 225
GWM Steed 179
Volkswagen Caddy 163
Luister: Wiele2Wiele vier Land Rover Discovery se 30-jaar bestaan
Zaks · 2 weke gelede
Eks onder die 73 SUBARU. Sal doodgaan onder SUBARU. NO CONTEST!
Ek het nogal gedink dat die Mahindra XUV300 goed sou verkoop nadat hy net ‘n bietjie meer as ‘n maand terug bekend gestel is. Dit het nie gebeur, wag van die kopers dan vir die T-Cross van VW. Daar word verneem dat voornemende T-Cross kopers alreeds deposito’s betaal het om ‘n aankoop te reserveer sodra die model bekend gestel word.
Bernard, ek geniet jou program op Pretoria-FM, baie dankie.
Ek wonder hoekom die kleiner Japanese vervaardigers soos Isuzu en Suzuki nie saamstaan nie.n Gedeelde netwerk kan beide bevoordeel en produkreeks oorvleuel nie.
Ek wonder hoekom die kleiner Japanese vervaardigers soos Isuzu en Suzuki nie saamstaan nie.n Gedeelde netwerk kan beide bevoordeel en die produkreeks oorvleuel nie.
Stem 100% saam met jou. Suzuki is deesdae op hulle ‘game’ en hulle diens is uitstekend. Die nuwe swift is uitstekende waarde vir geld en hy sal baie lank hou (iets wat nie van ander vervaardigers gesê kan word nie).
Nic · 2 weke gelede
Ek wonder maar net hoekom Haval nie die top 10 passasiersmotor lys gehaal het nie. Dis tog ook ‘n SUV soos die Toyota Fortuner en moes dus op die 6de plek geplaas wees?
chrisjan · 2 weke gelede
Toyota kraai weereens koning met bakkie verkope.Nou word daar ‘n spesiale weergawe bekendgestel met sommige van Gazoo Racing spesifikasies ingebou.NOU sal Ford moet uithaal met hul Ranger ! (wat ‘n baie goeie bakkie is vir sy prys).